ISANDA LAUAS
Tere tulemast saatesse!
Tänane külaline võib paljudele olla tuttav
meie varasematest saadetest.
Tere tulemast Kyösti Erkinkorpi! - Tänan!
Sa oled siin saates olnud 2 korda
ja ühe korra "Püha Vaimu õhtul" rääkimas.
Su elulugu on täpselt üle vaadatud
ja vaatajad saavad seda ka arhiivist järele vaadata.
Aga vaatame, mis juhtus mehega, kes käis vanglast vanglasse
ja tegi palju ebaseaduslikke asju.
Sul olid relvad vööl ja su plaanid polnud seotud Jeesuse otsimisega.
Mis juhtus?
Ma kuulusin Stockholmis
ühte halva mainelisse kuritegelikku jõuku.
Meid oli seal 20 hambuni relvastatud meest.
Kord tuli mu juurde üks vanamees, kes andis mulle ühe lendlehe.
Ta ütles mulle: "Kuule soomlane, Saatan on sind petnud su elus."
Ta ütles veel, et tunneb Jeesust, kes tooks mu ellu suure pöörde.
Olin sel ööl üksi Stockholmi Medborgare pargis.
Lugesin seal seda lendlehte.
Seal oli Jumala Sõna: "Tule ja käime kohut isekeskis.
Kuigi su patud olid veripunased, saavad need lumivalgeks."
Siis oli lause: "Jeesuse veri võib sind kõigist pattudest puhastada."
See oli arusaamatu hetk,
kui ma seal samas pargis pingi ees põlvili laskusin.
Mind polnud keegi palvetama õpetanud
ja äkki ma leian end seal käed ristis palvetamas.
"Jeesus, kui Sa oled olemas, siis siin ma olen".
Sel hetkel ma kogesin,
kuidas Jumala vägi tuli mu üle ja mu sisse.
Kui ma üles tõusin, teadsin, et leidsin kontakti elava Jumalaga.
Siis ühinesin ka Stockholmi Filadelfia kogudusega.
Sel ajal oli seal tugev Jumala Sõna õpetus ja ärkamine.
Seal said inimesed igal koosolekul usklikeks.
Jumal kutsus mind ka Stockholmi eri linnaosadesse tunnistama
sellest leiust, mille olin leidnud.
Hiljem huvitus Soome justiitsminister mu elumuutusest.
Sel ajal oli kõigi vanglate ülemaks K.J. Long
Ta kutsus mind Soome nõupidamisele,
pakkudes mulle vanglamisjonäri ametikohta.
Ma võtsin selle koha vastu.
Ma võisin ju minna,
kuna mu "Ülemjuhataja" usaldas mind.
Sellest sai 1982 aastal alguse mu evangelisti teekond.
Ehk Jumal oli selle ülesande su jaoks juba eelnevalt ette valmistanud
ja Ta viis sind selle misjonäri ameti suunas.
Sest sa ju teadsid, kuidas on olla seal pimeduse maailmas
ja oskasid ka seetõttu vange paremini mõista.
Nii see on.
On võrdlusmoment,
et kui keegi haigestub mingisse haigusse,
siis ta võib mõista seda inimest, kes on haige.
Vang, kes on ise kinni istunud,
võib mõista teise vangi südamelööke.
Me oleme olnud nii katkised ja nii puruks.
Kurat on meid tirinud igale poole.
Ta on meie elude kaudu põhjustanud palju vaeva ja muret.
Selle kõige parandamine võtab Jumalal oma aja,
sest hetkega meist ingleid ei saa.
Kust me teame neid uusi kombeid,
kui me pole kuulekad Jumalale, Pühale Vaimule ja nende õpetusele,
mida Piiblist kogudustes õpetatakse.
Jumala Sõna on see, mis meid kasvatab.
Mäletan ühte käiku vanglasse ühe seltskonnaga, kus oli ka K.J.Long.
Olime minemas vanglamisjoni päevadele.
Kõrgem juht pööras end esiistmel meie poole ja ütles:
"Ma ei saa sellest aru, kuidas see Kyösti on täie aru juures.
Ja ka terve."
Sest vanglas ollakse ju haavatud ja katkised
ja tirida-tõmmata kurjade vaimude poolt.
Ma ütlesin juhile: "Kuule K.J, mul oli siiski armastav ema.
Ta hoidis mind ja hoolitses mu eest 5-6 eluaastani.
Sealt tuli see esimene "teemoon" väikese poisi sisse ja südamesse.
Aga kui purjus isa kirvega kodu lammutas
ja leivanoaga ema pussitas,
lagunes see kõik laiali."
Nagu sa ütlesid, et just inimese esimesel 5-eluaastal
peab inimene olema armastavas ja turvalises õhkkonnas.
Kuna sa oled 36 aastat olnud ringi liikuv evangelist
Soomes ja välismaal,
siis sa oled näinud, kuidas pered ja lapsed tänapäeval hakkama saavad.
Kui võrrelda ajaga 35 aastat tagasi, kui hakkasin evangelistina ringi käima,
siis sel ajal meid majutati inimeste kodudes.
Nii sain ka näha kristlaste elu nende omas kodus.
See polnudki alati nii kristlik.
Nägin palju, kuidas lastel läks halvasti.
Mäletan, kui olin kord ühes jõukas kodus.
Seal oli kõik nii peen ja neil oli 2 väikest last.
Nende lastetuba oli mänguasju nii täis,
et polnud kuhugi astuda.
Aga nad karjusid ja märatsesid, väänasid käsi:
"Ema, ma ei hakka! Tule siia kohe!"
Ma sain aru, et midagi on juhtunud.
Midagi on selle väikese tüdruku sisemuses katki.
Ja kõike seda taheti ravida mänguasjadega jne.
Võib olla ka nii, nagu ma aru saan, et meie juht Long ütles,
et vanglas on seepärast palju halbu poisse,
et nad pole saanud istuda isa süles.
Isatusest on väga palju räägitud, kui abielu lahutatakse.
Isad lähevad minema, ükskõik, kes parajasti süüdi on.
Isa süle pole olemas, kui seda vajatakse.
Olen kuulnud, et sporditreeningutel nähakse vahel ka treenerit
kui asendusisana.
Need poisid tõugatakse teiste poiste või inimeste juhtida.
Näidatakse näpuga, et kool peab kasvatama
ja õpetajad peavad juhtima.
Spordiväljaku servas peab treener juhtima ja treenima.
Ma arvan, et tänapäeval kasvav laps
ei vaja enda ümber nii palju materiaalset nassvärki ja kola.
Ennekõike vajab ta isa ja ema ligiolu.
Väike poiss ja väike tüdruk on õnnelikud,
kui saavad isaga kalal käia.
Saavad istuda sillal ja isaga juttu ajada.
Olen mitmelt täiseas mehelt just seda kuulnud.
Kui olen vaadelnud nende noorust ja lapsepõlve,
on teemaks see, et isal oli vahel aega minna nendega kelgumäele jne;
olla mõne hetke koos nendega.
Praegu me elame katkises maailmas.
Meie kogudustes ka öeldakse,
et meie, vanem põlvkond, ehitas kogudusi.
Samuti nad rahastasid neid.
Nad soovisid südamest ehitada Jumalariiki.
Noorem põlvkond tuli valmis kogudusse.
Tuli valmis lauda.
Neil polnud samasugust indu ehitada samamoodi
nagu vanemad põlvkonnad.
Siis tuleb kolmas põlvkond,
kes võibolla lammutab sellegi, mis on ehitatud.
Kõikjal, kus olen käinud, olen märganud,
et kogudustel on ka majanduslikud raskused.
Enam pole sellist ohvrimeelsust.
Religiooni vaim on niimoodi ligi hiilinud,
et seal pole enam Jumalat, seal miski ei sütita.
Väge pole, imesid ja tunnustähti ei sünni.
Ja vee peal ka ei käida.
Väga palju on niimoodi.
Jeesuse töö ilma Püha Vaimuta
on ainult inimeste oma toimetamine,
mitte Jumala töö.
On vaja Püha Vaimu tuld, mis süütab põlema ja paneb liikuma.
Paulus ütles: "Häda mulle, kui ma evangeeliumi ei kuuluta."
Püha Vaim on liikumapanev jõud, mis paneb meid edasi liikuma.
Peab minema ja kuulutama.
Kas on ka nii, et mitmed ei saa sellest aru,
et Jumal tahab nendega isiklikku suhet?
Et oleks üls kontakt,
mitte see, et sa lähed kuhugi, kus on inimesed
ja seal lauldakse laule ja peetakse kõnesid.
See pole see, sest seal ei teki isiklikku suhet.
Jah.
Palveühenduses räägitakse Jumalaga.
Jumal räägib ja oleks vaid kuulvaid kõrvu.
Võib ka nii olla, et inimesed, kellel pole Püha Vaimu tuld,
on altimad maailma voolude vastuvõtmise suhtes.
On altid erinevate vaimuvoolude suhtes,
mis on liikvel.
Olen eri kogudustes väga palju rõhutanud,
et kui me usklikena ei julge minna maailma,
kuigi me elame maailma keskel
ja kus me peame olema maailma valguseks ja soolaks.
Me peame olema tõe hääletoru.
Kui me seda pole, siis hakkab maailm tulema meie sisse ja kogudusse.
Ja kogudus võtab omaks maailma mudelid ja eeskujud.
Kui aga oleme Püha Vaimuga täidetud,
siis me viime oma eeskuju kogudusest välja maailma.
Mitte vastupidi.
Enam ei usuta Jumalat ja Piiblit.
Asemele tulevad New Age,
ja igasugused spirituaalsed värgid nagu need on.
Neid võib tänapäeval näha ka TV-s.
Seal on need mehed, kes lubavad kõike.
Meedia, ajalehed ja maailm soosivadki selliseid.
Jah.
Tänapäeval ei väärtustata uuestisündi.
Öeldakse, et peab olema tavaline.
Aga uuesti, Jumalast sündinu, ei saa ju olla tavaline.
Piibel ütleb, et lõpuaegadel tuleb eksitavaid, pööraseid vaime.
Paulus kirjutab 1 Timoteose 6,
et lõpuaegadel mitmed taganevad usust
ja võtavad vastu eksivaimu.
Kui öeldakse: "Seal on Jeesus!", siis Jeesus ütles: "Ärge jookske!"
Teine ütleb: "Jeesus on siin!"
Tuleb igasuguseid "imetegijaid" ja muid mehi.
Inimesed jooksevad, kuna neil pole selget Jumala Sõna alust
ja suunaviita edasisuunas, kuhu Jeesus meid viib.
Igaühel on oma "õige" õpetus.
"Meil on oma valgustus!
Me oleme saanud selle õige õpetuse.
Need seal on vale sees. Ärge minge sinna!"
Lõpuaegadel on veel see,
et kui Jeesus ehitab globaalset kogudust,
siis südamete ühtsuses saadakse vendadeks ja õdedeks.
Sünnitakse samast vaimust.
Peagi algab seal omavaheline riid stiilis: "Need on täitsa eksiteel."
Nii hakatakse lammutama Jumala kogudust.
Ehitusmehena võin öelda, et lammutada on lihtsam, kui ehitada.
Jumala lapsed peavad ehitama Jumala riiki.
"Sellest teid tuntakse mu jüngritena, kui teie vahel on armastus."
Nii ütleb Jeesus.
Ta teadis, et kõigil pole omavahelist armastust.
Ta ütleb: "Kui teie vahel on omavaheline armastus."
Me usklikud peame alguses uurima oma südant,
et kas see on seest puhas.
Kas Jumal on meid juhtimas ja ega me ei otsi palki teiste silmist.
Nii see on.
Vaimu ühtsus ehitab meid üles.
Jumala armastus hoiab meid.
Me ei võida teineteist, nagu peredeski,
lüües teisele vastu pead: "Armasta mind!"
Seal hoitakse ja ergutatakse teineteist üksteise kõrval.
Samamoodi peaks see olema ka Jumalariigis.
Üksteist teenides. - Just nimelt.
Sa viitasid lõpuaegadele ja ma arvan, et saate lõpu poole
võiks rääkida sellest, millises ajahetkes me liigume.
Me teame, et Euroopas tungib islam peale.
Paljud islami sõdalased on tulnud Euroopasse.
Ka Soome pole sellest puutumata jäänud.
Mida see sündmustik sulle lõpuaegadest räägib?
Siin võiks vaadata Jumala Sõna 1 Moosese raamatust.
Loeme sealt loo Iisakist ja Ismaelist.
Ismaeli kohta võib lugeda, et ta oli kogu aeg venna kallal.
Ta vihkas oma venda Iisakit ja tema järglasi.
Ismaeli järglased on araabia hõimud.
Neid hõime ja harusid oli palju ja need paljunesid omakorda.
Nad on alati olnud
oma poolvenna suguharu - juutide kallal.
Neile on lapsest peale emapiimaga sisse söödetud
poolvenna vihkamine.
Ehk siis juutide vihkamine.
Need vihaseemned, mis on aastasadade jooksul külvatud,
need on edasi levinud Araabia maailmas.
Meile räägitakse praegu, et peame olema mõistvad ja sallivad.
Aga me ei peaks olema sinisilmsed.
Me peame aru saama nende lähtekohtadest,
kust nad tulevad.
Jeesus räägib Luuka evangeeliumis,
et inimkond kardab ja hukkub lõpuaegadel,
kui taevased väed vappuvad ja merelained mässavad.
Piibel kirjeldab merelainetena inimmere laineid, inimlaviine.
Me elame ajaloolisel perioodil, kus peale 2. Maailmasõda
pole kunagi olnud selliseid suuri inimlaviine ja merelaineid.
Lähtekoht Saksamaa,
kes koges kollektiivset süüd juutide hävitamise pärast,
avas Euroopa väravad.
Soome ühines 1996.a Schengeni lepinguga.
Käisin Haridusametis rääkimas narkokuritegevuse ohtudest
ja ütlesin, et Soome ei peaks mingil juhul
ühinema Schengeniga,
sest see avab piirid ka kuritegevusele.
See avab piirid inimeste vabale liikumisele.
Ja kui nüüd Araabiamaailmas toimusid pöördelised muutused,
algasid ka suured rünnakulained.
Üle miljoni araablase läks Saksamaale.
Neid tuli Euroopasse.
Nad tulid taksodega Rootsi kaudu Soome.
Ja meie ütlesime: "Tere tulemast!"
Soome meedia filtreerib üsna palju neid aspekte.
Ta toob esile ainult teatud vaatevinkli
selle inimmere lainete liikumises.
Aga me näeme,
et Rootsi TV ja meedia on selle kajastamisel ausam.
Kui soomlased viitsiksid vaadata, siis nendel noortel meestel,
keda islamimaailmas nimetatakse sõduriteks ja võitlejateks,
neil kõigil on nutitelefonid.
Nad on organiseeritud.
Nad teavitavad kogu aeg üksteist oma tegevusest ja liikumistest.
Sel moel on Soome tulnud selline grupp,
mille kohta ei teata, kust nad pärit on.
Nad organiseeruvad ja asuvad kuskil.
Me nägime novembris Pariisi terrorirünnakuid
ja märtsis Belgias, Euroopa südames, toimunud kohutavat terrorirünnakut.
Siinkohal ütlevad ametnikud, et need on isikud,
kes pole ühiskonda integreerunud.
Nad on kõrvale jäetud, neist on saanud vihaobjektid.
Aga tegelikult on neid koolitatud koraani koolides.
Nad on lapsena saanud emapiimaga kaasa viha
juutide ja kristlaste vastu.
Nad vihkavad suurt saatanat - USA-d.
Need tuleb hävitada.
Nendes maades tuleb kristlik selgroog murda.
Muide, need Pariisi ja Belgia ründajad olid rikaste kaupmeeste pojad.
Nad polnud kõrvalejäetud ega vaesed.
Nad üürisid kesklinnas kalleid kortereid.
Ja sealt nad organiseerisidki neid plahvatusi ja rünnakuid.
Kui vaadata natuke varasemaid sündmusi Kölnis,
kui seal olid Kölni pidustused,
siis üle tuhande moslemi tungisid kallale saksa naistele.
Nad käperdasid neid, varastasid neilt käekotte, telefone jne.
Kuidas need üle tuhande liikvele pääsesid?
Kas nad polnud organiseeritud?
Natuke aega hiljem juhtus sarnane asi
Helsingi raudteejaamas.
Nad peavad kogu aeg omavahel sidet ja neid juhitakse tagaplaanilt.
Neid rahastatakse Iraagist, Iraanist ja Saudi-Araabiast.
Neil on tagavarasid nii et vähe pole.
Aga samas peame ka aru saama,
et selles massis on inimesi, kes on tõesti hädas.
Kes on põgenenud sõja, surma ja hävingu eest.
Neid on ka selles massis.
Aga selle massiga koos tuleb ka teine rühm.
Kui ma olen nendel teemadel rääkinud
ja teinud piiblitunde üle kogu Soome,
siis mulle öeldakse, et olen sallimatu.
Et ma õhutan vihakõnet.
Üks inimene küsis: "Kas sa Kyösti oled rassist?"
Pange tähele, kallid sõbrad!
Me peame aru saama sellest,
et selliseid suuri asju tuleb vaadelda ka teisest vaatevinklist.
Ei pea alati alistuma massiarvamustele,
mis ütlevad, et peame olema sallivad;
et peame aru saama ja ei tohi kritiseerida.
Üks vaim tahab neid, kes asju sügavamalt näevad,
vaikima sundida
Aga just need inimesed peaksid üles tõusma
ja need asjad esile tooma.
Üks isik kasutas väljendit:
"Need on jahimehed, kes mõjutavad nii,
et lõpptulemusena jahitakse juute, et nad siit lahkuksid."
Ei tea. Arvamusi on erinevaid.
Igal juhul on olukord selline,
et kuigi seda umbrohtu - neid halbu inimesi, on 5%,
siis 95% on need õiged inimesed.
Aga see 5% on suur hulk.
See on tõesti suur hulk.
See 5% võib organiseerituna paisata segi ka Soome ühiskonna.
Nad on organiseeritud
ja neil on nn. emiirid, kellele nad truudust vandusid.
Nad täidavad emiiride käske kuni surmani.
Neid juhitakse mujalt.
Me peame aru saama,
et ametlikel andmetel on praeguseks tulnud Soome
üle 300 sellist moslemit,
kes on seotud terroriorganisatsioonidega.
Kus need 300 on?
Ma mäletan, kui üks soomlane läks omal ajal Rootsi
ja purjuspäi Slusseni silla all natuke räuskas -
ta saadeti maalt välja.
Tänapäeval tulevad moslemid vastuvõtu-keskustesse,
kus kakeldakse, tülitsetakse ja pussitatakse teineteist.
Ja nad tohivad olla riigis.
See on arusaamatu.
Siin on olukord, kus aitab ainult hüüd me Jumala poole.
Ja nüüd, kui saate lõpuni on veel 1,5 minutit jäänud,
palun, et sa laseksid Pühal Vaimul kasutada oma suud,
ütlemaks meile, mida Tema sulle öelda annab.
Kallid kuulajad-vaatajad!
Meie palveteemaks on,
et Jumal saadaks kristlastele -
oma omandrahvale, verega ostetud Jumala lastele,
võimsa Püha Vaimu väe.
Et Ta annaks tarkuse sõnu ja väge eluks,
et nad võiksid sirge seljaga kuulutada ka moslemitele,
kes on tulnud Soome.
Kuulutada Jeesuse lepitustööd.
Me ei tohi olla enam kartlikud.
Me ei saa pead liiva alla pista.
Me ei saa Iisraeli lippe palvemajade seintelt maha võtta.
Varsti võib tulla aeg, kui nõutakse isegi ristide maha kiskumist.
Jeesuse nimel ma palun,
Jumal saada oma Vaimu vägi oma omandrahva üle
siin Soomemaal,
et nad saaksid olla Sinu tunnistajad siin armsal kodumaal.
Et Jeesuse nimi saaks austatud!
Tänu Jeesus, et Sa oled tõotanud olla koos omadega alati
maailma lõpuni.
Me teame, et me elame maailma lõpuaegadel,
aga me toetume Sinu armule ja väele. Aamen!
Aitäh Kyösti, nende võimsate sõnade eest,
mida sa äsja ütlesid!
Aitäh ka meie vestluse eest!
Me toetume Jumalale
ja Ta hoolitseb meie ja kõigi meie vaatajate eest.
Jeesuse nimel. Aitäh.
Kui soovid toetada Eesti TV7 tööd, helista 900 1777 (kõne hind 7 EUR)
Või annetada pangaülekandega, leides me andmed www.tv7.ee Aitäh!
Tõlge: Raul Jürimaa